หวังส่งออกกู้ชีพเศรษฐกิจ
ทำได้เดือนละ2หมื่นล้านเหรียญมั่นใจจีดีพีไทยเติบโตถึง5.5%
30 ต.ค. 2555

ทำได้เดือนละ2หมื่นล้านเหรียญมั่นใจจีดีพีไทยเติบโตถึง5.5%
คลังลุ้นยอดส่งออกในโค้งท้ายของปีทะลุเดือนละ 2 หมื่นล้านเหรียญสหรัฐ ผลักดันให้เศรษฐกิจไทยโต 5.5%
น.ส.กุลยา ตันติเตมิท ผู้เชี่ยวชาญด้านเศรษฐกิจมหภาค สำนักงานเศรษฐกิจการคลัง (สศค.) กล่าวว่า กระทรวงการคลังยังประมาณการว่าตัวขยายการส่งออกทั้งปีจะขยายตัวได้ 4.5% ซึ่งจะทำให้อัตราการขยายตัวทางเศรษฐกิจของไทยในปีนี้เติบโตได้ 5.5% ตามที่ประมาณการไว้
ทั้งนี้ เศรษฐกิจไทยในช่วงไตรมาส 3/2555 เติบโตในช่วง 3.54% ขณะที่ไตรมาส 4/2555 เศรษฐกิจไทยจะต้องเติบโตในระดับ 1214% เพื่อทำให้ทั้งปี 2555 เป็นไปตามคาดการณ์ที่ประเมินว่าเศรษฐกิจไทยจะขยายตัวได้ที่ 5.5% โดยมีช่วงคาดการณ์ที่ 5.3-5.8% ส่วนปี 2556 ประเมินว่าเศรษฐกิจไทยมีแนวโน้มขยายตัวได้ที่ 5.2% โดยมีช่วงคาดการณ์ที่ 4.75.7%
สำหรับการส่งออกของไทย 3 ไตรมาสที่ผ่านมาขยายตัวติดลบ 1.1% ดังนั้นการขยายตัวการส่งออกไตรมาส 4 ต้องขยายตัวไม่ต่ำกว่า 14.7% หรือมูลค่าการส่งออกไม่น้อยกว่าเดือนละ 2 หมื่นล้านเหรียญสหรัฐ จึงจะทำให้การส่งออกทั้งปีขยายตัวได้ 4.5% 
ขณะที่การขยายตัวเศรษฐกิจของไทยในไตรมาส 4 จะต้องขยายตัวไม่ต่ำกว่า 4.7% จึงจะทำให้การขยายตัวทั้งปีเติบโตได้ 5.5% โดยการขยายตัวทางเศรษฐกิจที่ผ่านมานั้น ไตรมาสแรกเติบโต 0.4% ไตรมาส 2 เติบโต 4.2% และไตรมาส 3 กระทรวงการคลังคาดว่าจะโต 3.54%
น.ส.กุลยา กล่าวว่า ปัจจัยที่น่าเป็นห่วงของเศรษฐกิจในไตรมาสสุดท้ายของปีนี้ คือ การแก้ไขปัญหาเศรษฐกิจยุโรปที่ยังไม่เป็นรูปธรรมที่ชัดเจน ซึ่งอาจจะทำให้มีความผันผวนของการเคลื่อนย้ายเงินทุน และกระทบกับการส่งออกของไทยให้ขยายตัวลดลง
นอกจากนี้ ยังต้องติดตามการเลือกตั้งประธานาธิบดีสหรัฐในวันที่ 6 พ.ย. 2555 ว่าประธานาธิบดีสหรัฐคนใหม่จะต่ออายุมาตรการภาษีกระตุ้นเศรษฐกิจออกไปหรือไม่ เพื่อให้เศรษฐกิจสหรัฐขยายตัวได้ 2% หากไม่ต่อมาตรการภาษีจะทำให้เศรษฐกิจสหรัฐโตไม่ถึง 2% และจะกระทบกับการส่งออกและเศรษฐกิจไทยอีกเช่นเดียวกัน
กระทรวงการคลังได้ประเมินว่า หากการส่งออกในระยะเวลาที่เหลืออยู่สามารถส่งออกได้เดือนละ 2 หมื่นล้านเหรียญสหรัฐ จะทำให้การส่งออกทั้งปีขยายตัวได้ 4.39% แต่หากมูลค่าการส่งออกเติบโตได้แค่เดือนละ 1.95 หมื่นล้านเหรียญสหรัฐ จะทำให้การส่งออกจะโตได้แค่ 3.7%